เรื่องร้องเรียน: สวัสดีครับ มีเรื่องร้องเรียนหน่อยครับ ลานกีฬาบริเวณใต้ทางด่วนประดิษฐ์มนูธรรม : https://goo.gl/maps/drQaG7Qc4nR7e23M7   1. ไม่มีรถเก็บขยะในพื้นที่ลานกีฬา เพราะประตูที่จะเข้ามาถูกล็อคโซ่ รถยนต์ไม่สามารถเข้ามาได้ร่วมถึงรถเก็บขยะ ไม่มีหน่วยงานเข้ามาเก็บขยะเลยเป็นเวลา 2 อาทิตย์แล้ว ส่งกลิ่นเหม็นมาก ขยะล้นออกมาข้างนอก พอรถยนต์เข้ามาจอดในลานกีฬาไม่ได้ ผู้ที่มาออกกำลังกายก็จอดรถไว้ริมฟุตบาทรอบนอก ส่งผลต่อเรื่องการจราจรอีก  2. ไฟส่องสว่าง : พอตกดึกก็ไม่มีไฟส่องสว่างแล้ว ก่อนหน้านี้มีหน่วยงานเข้ามาติดตั้งไฟ แต่ปรากฎว่าใช้ได้แค่บางพื้นที่ พื้นที่ที่เป็นสนามวอลเลย์บอล , สนามตะกร้อ , เซิร์ฟสเก็ตไม่มีไฟเลย  3. ห้องน้ำ : ตอนนี้กลายเป็นบ้านของ Homeless แล้ว มีที่นอน ขวดน้ำ ขยะเต็มห้องน้ำไปหมด ไม่สามารถใช้งานได้ ส่งผลไปถึงพอเข้าห้องน้ำไม่ได้ก็ปัสสาวะข้างเสา ส่งกลิ่นเหม็นเพิ่มขึ้นไปอีก  4. ต้นไม้ ธรรมชาติ : อยากให้มีต้นไม้เพิ่มขึ้นกว่านี้ เพราะลานกีฬาอยู่ติดกับถนนและใต้ทางด่วน ทำให้ฝุ่นละอองเยอะมาก หายใจไม่สะดวก จากที่จะมาออกกำลังกายได้สุขภาพที่ดี แต่กลับกลายเป็นสูดอากาศมลพิษเข้าไปแทน  รบกวนอยากให้มีหน่วยงานหรือผู้ที่เกี่ยวข้องเข้ามาช่วยดูแลลานกีฬาพื้นที่ตรงนี้หน่อยครับ  จากคนที่ใช้ลานกีฬา รอดูอยู่นะครับ ขอบคุณมากๆครับ
ความเห็นของผู้แจ้ง: ดำเนินการไม่ครบทุกเรื่องที่ร้องเรียนไป เช่น เรื่องไฟส่องสว่าง ถ้าทำไม่ได้ขอทราบเหตุผลด้วยครับ
พื้นที่: แขวงมักกะสัน เขตราชเทวี กรุงเทพมหานคร